open-index/open-wikipedia-markdown huggingface dataset:
இடி மின்னல் காதல்

**இடி மின்னல் காதல்** (*Idi Minnal Kadhal*) என்பது 2024 இல் வெளிவந்த இந்தியத் தமிழ்த் திரைப்படமாகும். புதிர் தொடர்பான பரபரப்பூட்டும் இத்திரைப்படத்தை அறிமுக இயக்குநர் பாலாஜி மாதவன் எழுதி இயக்கியிருந்தார். பாவகி எண்டர்டெயின்மெண்ட் தயாரித்தது. இதில் சிபி புவன சந்திரன், பவ்யா திரிகா, யாஸ்மின் பொன்னப்பா, ஜெய் ஆதித்யா, ஜெகன், ராதாரவி, பாலாஜி சக்திவேல் ஆகியோர் முக்கிய வேடங்களில் நடித்திருந்தனர்.

2022 மார்ச் மாதம் சென்னை, ஏலகிரி போன்ற இடங்களில் படப்பிடிப்பு நடத்தப்பட்டு இப்படத்தின் தயாரிப்பு தொடங்கியது. கடுமையான மூன்று மாதகால அட்டவணையைத் தொடர்ந்து, 2022 சூலை மாதம் இத்திரைப்படப் படப்பிடிப்புப் பணிகள் நிறைவுபெற்றது.

இத்திரைப்படம் 2024 மார்ச் 29 அன்று திரையரங்குகளில் வெளியிடப்பட்டது. திரைப்படத்தின் தமிழ்நாடு திரையரங்க வெளியீட்டு உரிமையை டிரீம் வாரியர் பிக்சர்சு வாங்கியது.

## நடிகர்கள்

## தயாரிப்பு
ஆர். மாதவனின் அறிமுக இயக்கமான *[[ராகெட்ரி: நம்பி விளைவு]]* திரைப்படத்தில் இணைவதற்கு முன்னர், பாலாஜி மாதவன் நான்கு ஆண்டுகளாக மிசுகினுக்கு உதவியாளராக இருந்தார். இக்காலகட்டத்தில், பாலாஜி மாதவன் விரைவில் இடி மின்னல் காதல் திரைப்படம் உருவாக்கும் திட்டத்தைக் கொண்டு வந்தார். பின்னர் அவரின் குழந்தைப்பருவ நண்பரான ஜெயச்சந்தர் பின்னாம்னேனியிடம் இப்படத்தை வழங்கினார். அவர் படத்தின் ஒளிப்பதிவாளராகவும் உள்ளார். இவர்கள் ஒரு சில முதலீட்டாளர்களைச் சந்தித்து அவர்களுடன் சேர்ந்து படத்தை தயாரித்தனர். முன் - தயாரிப்புப் பணிகள் 2022 மார்ச் மாதம் முதல் 2022 மே மாதம் வரை நடந்தது.

மே 2022 இல், படத்தின் பூசையில் மையக் கதாபாத்திரங்கள் இறுதி செய்யப்பட்டு அறிவிக்கப்பட்டன. ஜெயச்சந்தர் பின்னாம்னேனி ஒளிப்பதிவு செய்யவிருந்தார். இசை, படத்தொகுப்பு ஆகியவை முறையே விருது பெற்ற சாம் சி. எஸ்., அந்தோனி ஆகியோருக்கு ஒதுக்கப்பட்டன. சென்னை, ஏலகிரி ஆகிய இடங்களில் 3 அட்டவணைகளாக 27 நாட்கள் படப்பிடிப்பு நடந்தது.  படத்தின் அனைத்து இறுதிக்கட்ட தயாரிப்புப் பணிகளும்  2022 அக்டோபர் முதல்  2023 அக்டோபர் வரையிலான இடைவெளியில் மேற்கொள்ளப்பட்டன.

## பாடல்கள்

இத்திரைப்படத்திற்கு சாம் சி. எஸ். இசையமைத்திருந்தார். 2024 மார்ச்சு 21 அன்று படத்தின் இசை மற்றும் முன்னோட்ட வெளியீட்டு விழாவில் முதல் தனிப்பாடலான "ஓ சிறகாட்சி பூவே பூவே" பாடல் வெளியிடப்பட்டது. பாடல் வரிகளை பாடலாசிரியர் கபிலன் எழுதியுள்ளார்.

## வெளியீடு
இடி மின்னல் காதல் 2024 மார்ச்சு 29  அன்று திரையரங்குகளில் வெளியிடப்பட்டது. இப்படத்தின் தமிழ்நாடு திரையரங்கு வெளியீட்டு உரிமையை டிரீம் வாரியர் பிக்சர்சு வாங்கியது.

## வரவேற்பு
டைம்ஸ் நவ் விமர்சகர் ஒருவர், ஐந்திற்கு மூன்று நட்சத்திரங்கள் என்று மதிப்பிட்டு, "இடி மின்னல் காதல்  ஒரு சரியான அதிரடிப் பொழுதுபோக்காக இருக்காது. ஆனால் அது எந்த வகையிலும் சலிப்பை ஏற்படுத்தாது. வேறுவிதமாகக் கூறினால், இது ஒரு புதிய கதையை விவரிக்கும் ஒரு நல்ல முயற்சி. ஒரு குறிப்பிடத்தக்க செய்தியைக் கொடுக்கிறது". என்று எழுதினார்.

சினிமா எக்சுபிரசின் சிறீசித் முள்ளப்பில்லி, "இடி மின்னல் காதலில்  மிகவும் விறுவிறுப்பான கதாபாத்திரம் யாசுமின் பொன்னப்பாவின் அஞ்சலி" என்று கூறினார்.

## மேற்கோள்கள்

## வெளி இணைப்புகள்
* 

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
சகாயத்ரியா சாலக்குடியன்சிசு

**சகாயத்ரியா சாலக்குடியன்சிசு** (*Sahyadria chalakkudiensis*) என்பது இந்தியாவின் கேரளா மாநிலத்தில் மேற்குத் தொடர்ச்சி மலையில் உள்ள சாலக்குடி ஆற்றில் காணப்படும் ஒரு *சைப்ரினிட்* மீன் சிற்றினமாகும். இது ஆறுகளின் தாவரங்கள் அதிகமாகக் காணப்படும் மேல் பகுதிகளில் காணப்படுகிறது. இந்தச் சிற்றினம் 12.5 சென்டிமீட்டர் (4.9 இன்ச்) நீளம் வரை உடல் நீளத்தை அடையலாம். இது இதன் பேரினத்தின் கீழ் வகைப்படுத்தப்பட்ட *ச. டெனிசோனி* சிற்றினத்தினை ஒத்திருக்கிறது. ஆனால் *ச. சாலக்குடியன்சிசு* நிறங்கள் அடர்த்தி குறைவானவை.

இந்த மீன் இதன் பிரகாசமான வண்ண பட்டை மற்றும் பளபளப்பான செதில்கள் காரணமாக *ச. டெனிசோனி*யுடன் இணைந்து **கேரளா அழகி** என்று அழைக்கப்படுகிறது. பன்னாட்டுச் செல்லப்பிராணி வர்த்தகம், வாழிட மாற்றம், மீன்வளம் மற்றும் ஆக்கிரமிப்பு மீன் ஆகியவற்றால் இது ஆபத்தில் உள்ளது. முதுகெலும்பு-துடுப்பில் ஒரு கருப்பு குறி இருப்பது இந்தச் சிற்றினத்தை *ச. டெனிசோனி*யினை அடையாளம் காட்டுகிறது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய மீன்கள்
சோபூர் சட்டமன்றத் தொகுதி

**சோபூர் சட்டமன்றத் தொகுதி** (Sopore Assembly constituency) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். சோபூர் பாரமுல்லா மக்களவைத் தொகுதிக்கு  உட்பட்ட ஓர் சட்டப்பேரவைத் தொகுதியாகும்.2024 இல் நடந்த சம்மு காசுமீர் சட்டப்பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளரான இர்சாத் ரசூல் கர் 26975 வாக்குகள் பெற்று வெற்றி பெற்றார்.

## சட்டமன்ற உறுப்பினர்கள்
*

## மேற்கோள்கள்

 

பகுப்பு:பாரமுல்லா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
இட்ரியம் ஆர்த்தோவனேடேட்டு

**இட்ரியம் ஆர்த்தோவனேடேட்டு** (*Yttrium orthovanadate*) என்பது YVO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஓர் ஒளிபுகும் பட்டகமாகும். கிளான்-டெய்லர் படிகங்களைப் போலவே திறனுள்ள உயர்-சக்தி முனைவுப் படிகங்களை உருவாக்கவும் மாசிடாத YVO4  பயன்படுத்தப்படுகிறது.

மாசிட்ட இட்ரியம் ஆர்த்தோவனேடேட்டுக்கு இரண்டு முக்கிய பயன்பாடுகள் உள்ளன:

*நியோடிமியத்துடன் மாசிடப்பட்டால் இட்ரியம் ஆர்த்தோவனேடேட்டு Nd:YVO4 சேர்மமாக மாறுகிறது. இச்சேர்மம் ஒரு செயல்திறமுடைய சீரொளி ஊடகமாகும். மிக்க இருமுனையம்-உந்தப்பட்ட திண்ம-நிலை சீரொளிகளில் இச்சீரொளி ஊடகம் பயன்படுத்தப்படுகிறது. 

*யூரோப்பியத்துடன் மாசிடப்பட்டால் இட்ரியம் ஆர்த்தோவனேடேட்டு  Eu:YVO4 சேர்மமாக மாறுகிறது. இச்சேர்மம் ஒரு செயல்திறமுடைய சிவப்பு பாசுபர் ஆகும். எதிர்மின் கதிர் குழாயில், குறிப்பாக வண்ணத் தொலைக்காட்சிகளில்  இச்சிவப்பு பாசுபர் பயன்படுத்தப்படுகிறது.

## அடிப்படைப் பண்புகள்
*படிக அமைப்பு:
**சிர்க்கோன், நாற்கோணகப் படிகத் திட்டம் 
** இடக்குழு D4h
** அணிக்கோவை அளவுருக்கள் *a* = *b* = 7.119 Å, *c* = 6.290 Å 
*அடர்த்தி: 4.24 கிராம்/செ.மீ3 
*உருகுநிலை: 1810–1940&nbsp;°செல்சியசு 
*மோசின் திண்மை அளவுகோல்: கண்ணாடி-போல, ~5
*நூபு கடினத்தன்மை அளவுகோல்: 480&nbsp;கி.கி/மி.மீ2 
*வெப்ப விரிவு:
** αa = 4.43×10−6/கெல்வின்
** αc = 11.37×10−6/கெல்வின்
*வெப்பக் கடத்துதிறன் குணகம்:
***c*-அச்சுக்கு இணையாக: 5.23 வாட்டு (அலகு)·மீ−1·கெல்வின்−1
***c*-அச்சுக்கு செங்குத்தாக: 5.10 வாட்டு·மீட்டர்−1·கெல்வின்−1
*ஒளிவிலகல் குறிப்பெண், இருமுனை ( Δ*n* = *n*e - *n*o) and walk-off angle at 45° (ρ):
**at 0.63 μm:
****n*e = 2.2154
****n*o = 1.9929
***Δ*n* = 0.2225
****ρ* = 6.04
**at 1.30&nbsp;μm:
****n*e = 2.1554
****n*o = 1.9500
***Δ*n* = 0.2054
****ρ*= 5.72
**at 1.55&nbsp;μm:
****n*e = 2.1486
****n*o = 1.9447
***Δ*n* = 0.2039
****ρ* = 5.69

## மேற்கோள்கள்

பகுப்பு:வனேடேட்டுகள்
பகுப்பு:இட்ரியம் சேர்மங்கள்
பகுப்பு:ஒளியியல் பொருட்கள்
பகுப்பு:படிகங்கள்
பகுப்பு:மினுமினுக்கும் மற்றும் ஒளிரும் பொருட்கள்
எஸ். ஆர். சதீஷ்குமார்

**எஸ். ஆர். சதீஷ் குமார்** (*S. R. Sathish Kumar*) ஒரு இந்திய ஒளிப்பதிவாளர் ஆவார். இவர் தமிழ் இந்தி ஆகிய மொழித் திரைப்படங்களில் பணியாற்றியுள்ளார்.

## தொழில் வாழ்க்கை
சதீஷ்குமார் ஆரம்பத்தில் பி. செல்வகுமார், ஏ. இரமேஷ்குமார் ஆகியோரிடம் பயிற்சி பெற்றார். பின்னர், மூத்த ஒளிப்பதிவாளராக தனது முதல் வாய்ப்பைப் பெறுவதற்கு முன்பு, தனது நண்பரும் சக ஒளிப்பதிவாளருமான என். கே. ஏகாம்பரத்துடன் பணியாற்றினார். ஏ. ஐ. இராஜா இயக்கிய *[[தீக்குச்சி (திரைப்படம்)|தீக்குச்சி]]* திரைப்படத்தில் முக்கிய ஒளிப்பதிவாளராக தனது வாழ்க்கையைத் தொடங்கினார். கல்யாணகிருஷ்ணனின் பூலோகம் திரைப்படத்தில் பணிபுரிய கையொப்பமிடுவதற்கு முன்பு, எஸ். பி. ஜனநாதனுடன் இணைந்து பேராண்மை (2009) திரைப்படத்தில் பணியாற்றினார். படத்தின் தாமதம் காரணமாக இவர் மாப்பிள்ளை (2011) மீகாமன் (2014) ஆகிய திரைப்படங்களைத் தயாரித்து விமர்சன ரீதியான பாராட்டைப் பெற்றார். மீகாமன் திரைப்படத்திற்காக குறிப்பிட்ட காட்சிகளுக்காக தொலைபேசி ஒளிப்படக்கருவியைப் பயன்படுத்தினார். பின்னர் பூலோகம் (2015) இறுதியாக வெளியிடப்படுவதற்கு முன்பு இந்தித் திரைப்படமான *தேசி கட்டே* (2014) இல் பணியாற்றினார்.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:வாழும் மக்கள்
பந்தாய் டாலாம் கொமுட்டர் நிலையம்

**பந்தாய் டாலாம் கொமுட்டர் நிலையம்** (ஆங்கிலம்: *Pantai Dalam Komuter Station*; மலாய்: *Stesen Komuter Pantai Dalam*); சீனம்: 班底达南) என்பது மலேசியா, கோலாலம்பூர், மாநகரில் லெம்பா பந்தாய், பந்தாய் டாலாம் புறநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும். 

இந்த நிலையம் தஞ்சோங் மாலிம்–கிள்ளான் துறைமுக வழித்தடம் மூலமாகச் சேவை செய்யப்படுகிறது. 
இந்த நிலையம் லெம்பா பந்தாய், பந்தாய் டாலாம் பயணிகளுக்கு முதன்மையாகச் சேவை செய்கிறது.

லெம்பா பந்தாய் மற்றும் கிள்ளான் லாமா சாலையின் வடக்குப் பகுதிகளில் உள்ள தாமான் தேசா, இசுகாட் கார்டன், கூச்சாய் லாமா போன்ற குடியிருப்புப் பகுதிகளில்;  போக்குவரத்துப் பிரச்சினைகளுக்குத் தீர்வு காண இந்த நிலையம் கட்டப்பட்டது.

## பொது

இந்த நிலையத்திற்கு அருகில் பந்தாய் டாலாம் மற்றும் கம்போங் கெரிஞ்சியின் சுற்றுப்புறங்கள்  உள்ளன. கெரிஞ்சி இலகு தொடருந்து நிலையம் *(Kerinchi LRT Station)* மற்றும் அப்துல்லா உக்கும் நிலையம் ஆகிய இலகு தொடருந்து நிலையங்களும் அருகிலேயே உள்ளன. 

பந்தாய் டாலாம் நிலையம் பொதுவாக நெரிசல் நேரங்கள், பொது விடுமுறை நாட்கள் மற்றும் வார இறுதி நாட்களில் மிகப் பரபரப்பாக இருக்கும். 
-
1980-களில் பந்தாய் டாலாம் நிலையம் என்பது அதன் தற்போதைய பெயரான பந்தாய் டாலாம் என்பதைப் பெறுவதற்கு முன்பு சுருக்கமாக பந்தாய் நிலையம் என்றே அழைக்கப்பட்டது.

## பந்தாய் டாலாம்

பந்தாய் டாலாம் *(Pantai Dalam)* என்பது மலேசியா, கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரம். பந்தாய் டாலாம் (*Pantai Dalam*) நகர்ப்புறத்தில் பெரும்பான்மையோர் மலாய்க்காரர்கள். 

இவர்களில் இரு தரப்பினர் உள்ளனர். வசதியானவர்கள் ஒரு தரப்பினர்; மற்றும் தொழிலாளர் வர்க்கத்தினர் இன்னொரு தரப்பினர். வசதியானவர்கள் உயர் அடுக்குமாடி சொகுசு குடியிருப்புப் பகுதியில் வசிக்கின்றனர். 

இந்தப் பகுதியில் வசிப்பவர்களில் பெரும்பாலானவர்கள், பல ஆண்டுகளுக்கு முன்னர் குடியிருந்த வீடுகளில் இருந்து மீள்குடியேற்றப்பட்டவர்கள்; குறைந்த விலை மக்கள் வீட்டுத் திட்டத்தின் கீழ் அவர்களுக்கு விற்கப்பட்ட அடுக்குமாடி குடியிருப்புகளில் வசிக்கும் தொழிலாளர்கள் ஆவார்கள்.

## காட்சியகம்

File:Pantai Dalam KTM Station 02.jpg|
File:Pantai Dalam KTM Station 03.jpg|
File:Pantai Dalam KTM Station 04.jpg|
File:Pantai Dalam KTM Station map.jpg|


## மேற்கோள்கள்

 
## மேலும் காண்க

* பந்தாய் டாலாம்
* லெம்பா பந்தாய் 
* அங்காசாபுரி கொமுட்டர் நிலையம்
* கிள்ளான் துறைமுக வழித்தடம்

## வெளி இணைப்புகள்

*Pantai Dalam KTM Komuter Station

பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
சஞ்சனா கிருஷ்ணமூர்த்தி

**சஞ்சனா கிருஷ்ணமூர்த்தி** என்பவர் தமிழ் நடிகை‌ ஆவார். இவர் வதந்தி: வெலோனியின் கட்டுக்கதை என்ற தொடரின் மூலம் அறிமுகமானார்.2024 இல் தமிழரசன் பச்சமுத்து இயக்கத்தில் வெளிவந்த லப்பர் பந்து திரைப்படம் மூலம் திரையுலகிற்கு அறிமுகமானார்.

2024 இல் இயக்குநர் மணிரத்னம் அவர்களின் தங்க் லைப் திரைப்படத்தில் துணை இயக்குநராக இணைந்துள்ளார்.

## பிறப்பு படிப்பு

இவருடைய சொந்த ஊர் ஊட்டி. படுகர் இனப்  பெண். சென்னையில் வசித்து வந்தார். சென்னை எம்.ஓ.பி. வைஷ்ணவா கல்லூரியில் விஸ்காம் படித்துள்ளார்.

## யூடியூப் தொலைக்காட்சி தொடர்கள்
* 90 vs 2k 
* மாம் & மீ

## வலைத் தொடர்கள்
வதந்தி: வெலோனியின் கட்டுக்கதை

## திரைப்படங்கள்
லப்பர் பந்து

## ஆதாரங்கள்

## வெளி இணைப்புகள்

பகுப்பு:தமிழ்நாட்டு நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
ரைனோகோபியோ

***ரைனோகோபியோ*** (*Rhinogobio*) என்பது சீனா காணப்படும் *சைப்ரினிட்* மீன்களின் ஒரு பேரினம் ஆகும். 

## சிற்றினங்கள்
இந்த பேரினத்தில் தற்போது ஐந்து அங்கீகரிக்கப்பட்ட சிற்றினங்கள் உள்ளன.

* *ரைனோகோபியோ சிலிண்ட்ரிகசு* குந்தர், 1888 
* *ரைனோகோபியோ கூனானென்சிசு* ஜே. எச். டாங், 1980
* *ரைனோகோபியோ நாசூடசு*  (கெஸ்லர், 1876)  
* *ரைனோகோபியோ டைப்பசு* ப்ளீக்கர், 1871 
* *ரைனோகோபியோ வென்ட்ராலிசு* சாவேஜ் & டபரி டி தியர்சன்ட், 1874

## மேற்கோள்கள்

பகுப்பு:மீன் பேரினங்கள்
பகுப்பு:சீன உயிரினங்கள்
பைவியா

**பைவியா** (*Biwia*) என்பது நான்கு சிற்றினங்களைக் கொண்ட *சைப்ரினிட்* மீன்களின் ஒரு சிறிய பேரினமாகும். இச்சிற்றினங்களில் மூன்று சப்பானில் மட்டுமே காணப்படும் அகணிய உயிரிகளாகும். இவற்றில் ஒன்று (*பை. இசுபிரிங்கேரி*) கொரியாவில் மட்டுமே காணப்படுகிறது.

## சிற்றினங்கள்

* *பைவியா இசுபிரிங்கேரி*  (பெனாரெகு & நல்பந்த், 1973)  
* *பைவியா தமா*  (ஓசிமா, 1957)  
* *பைவியா யோடோயென்சிசு* கவாசே & கே. கோசோய், 2010
* *பைவியா சீசீரா*  (இசிகாவா, 1895) 
 

## மேற்கோள்கள்

* 

பகுப்பு:மீன் பேரினங்கள்
மலைப்பட்டு

**மலைப்பட்டு** (*Malaipattu*) என்பது இந்தியாவில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 32.3 மீ. உயரத்தில், () என்ற புவியியல் ஆள்கூறுகள் கொண்டு மலைப்பட்டு அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், மலைப்பட்டு ஊரின் மக்கள்தொகை 1,078 ஆகும். இதில் 551 பேர் ஆண்கள் மற்றும் 527 பேர் பெண்கள் ஆவர்.
## சமயம்
### இந்துக் கோயில்
கல்யாண சீனிவாச பெருமாள் கோயில் என்ற பெருமாள் கோயில் ஒன்று இவ்வூரில் அமைந்துள்ளது. மேலும், கன்யாகுமரி ஜய அனுமன் கோயில் என்ற ஆஞ்சநேயர் கோயில் ஒன்றும் இக்கோயிலுக்கு அருகிலேயே கட்டப்பட்டுள்ளது.
## அரசியல்
மலைப்பட்டு பகுதியானது, திருப்பெரும்புதூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.
## மேற்கோள்கள்

பகுப்பு:காஞ்சிபுரம் மாவட்டத்திலுள்ள ஊர்களும் நகரங்களும்
சிர்கினசு

**சிர்கினசு** (*Cirrhinus*) என்பது *சைப்ரினிடே* குடும்பத்தைச் சேர்ந்த மீன் பேரினமாகும். இது கெண்டை மீன்களும் சிறுமீன்களும் இதில் உள்ளன. இந்த பேரினத்தின் உறுப்பினர்கள் தெற்காசியா, இந்தோசீனா மற்றும் தெற்கு சீனாவில் உள்ள நன்னீர் நீரைத் தாயகமாகக் கொண்டவர்கள்.

## சிற்றினங்கள்
இந்த பேரினத்தில் 9 சிற்றினங்கள் உள்ளன.

* *சிர்கினசு சிர்கோசசு*  (ப்ளோச், 1795)  
* *சிர்கினசு இனோர்னடசு* இராபர்ட்சு, 1997
* *சிர்கினசு ஜுல்லீனி* சாவேஜ், 1878
* *சிர்கினசு மேக்ரோப்சு* இசுடெய்ன்டாச்னர், 1870 (ஹோரா ஒயிட் கார்ப்) 
* *சிர்கினசு மைக்ரோலெபிசு* சாவேஜ், 1878 (சிறிய அளவிலான மண் கார்ப்) 
* *சிர்கினசு மோலிடோரெல்லா*  (வாலென்சியென்சு, 1844)  
* *சிர்கினசு மெரிகலா*  (ஹாமில்டன், 1822)  
* *சிர்கினசு ரெபா*  (ஹாமில்டன், 1822)  
* *சிர்கினசு ரூபிரோசுட்ரிசு* இராபர்ட்சு, 1997

## மேற்கோள்கள்

பகுப்பு:மீன் பேரினங்கள்
சிரிடோப்சிசு

**சிரிடோப்சிசு** (*Chiridopsis*) என்பது *கிரைசோமெலிடே* குடும்பத்தைச் சேர்ந்த இலை வண்டுகளின் பேரினமாகும்.

## தேர்ந்தெடுக்கப்பட்ட சிற்றினங்கள்

* *சிரிடோப்சிசு அட்ரிகோலிசு* போர்வீக், 2005
* *சிரிடோப்சிசு அவூபே*  (போகோமன், 1855)  
* *சிரிடோப்சிசு பைபங்க்டாட்டா* (லின்னேயசு 1767)
* *சிரிடோப்சிசு பெளதெரெலி* ஸ்பெய்த், 1917
* *சிரிடோப்சிசு டிபெக்டா* மெட்வெடேவ் & எரோஷ்கினா, 1988
* சிரிடோப்சிசு காதி போரோவிக் & ஸ்விடோஜன்ஸ்கா, 2000
* *சிரிடோப்சிசு லெவிசு* போர்வீக், 2005
* *சிரிடோப்சிசு மக்குலாட்டா* போர்வீக், 2005
* *சிரிடோப்சிசு மார்ஜின்பங்டாட்டா* போர்வீக், 2005
* *சிரிடோப்சிசு நிக்ரோபங்டாட்டா* போரோவிக் & கேட், 1999
* *சிரிடோப்சிசு நிக்ரோரேட்டிகுலாட்டா* போர்வீக், 2005
* *சிரிடோப்சிசு நிக்ரோசிப்தா*  (பெயர்மைர், 1891)  
* *சிரிடோப்சிசு பங்டேட்டா*  (வெபர், 1801)  
* *சிரிடோப்சிசு ரூப்ரோமாகுலாட்டா* போரோவிக், ரானடே, ரானே & கேட், 2001
* *சிரிடோப்சிசு இசுபாடிக்சு* இசுபெய்த், 1917

## மேற்கோள்கள்

பகுப்பு:கணுக்காலி பேரினங்கள்
பகுப்பு:வண்டுகள்
கம்போங் கெரிஞ்சி

**கம்போங் கெரிஞ்சி** அல்லது **தெற்கு பங்சார்** (மலாய்; *Kampung Kerinchi* அல்லது *Bangsar Selatan*; ஆங்கிலம்: *Kampung Kerinchi* அல்லது *Bangsar South* என்பது மலேசியா, கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரம். 

இந்தப் புறநகரம், லெம்பா பந்தாய் மக்களவைத் தொகுதியின் ஒரு பகுதி ஆகும். பங்சார் பெருநகரப் பகுதிக்கு தெற்கே அமைந்துள்ளது. மலேசியத் தலைநகர் கோலாலம்பூரில் மிக முக்கியமான புறநகரப் பகுதியாகவும் விளங்குகிறது. 

லெம்பா பந்தாய் மக்களவைத் தொகுதிக்கு அருகில் உள்ள மக்களவைத் தொகுதிகள் செபுத்தே மக்களவைத் தொகுதி, சிகாம்புட் மக்களவைத் தொகுதி, மற்றும் புக்கிட் பிந்தாங் மக்களவைத் தொகுதி ஆகிய தொகுதிகள் ஆகும். 

## பொது

இந்தப் புறநகர்ப் பகுதி, மெனாரா டெலிகாம் *(Menara Telekom)* மற்றும் மிட் வேலி மெகாமாலுக்கு *(Mid Valley Megamall)* அருகில் அமைந்துள்ளது; அருகிலுள்ள மற்ற குறிப்பிடத்தக்க அடையாளங்கள் அங்காசாபுரி கட்டிடம் மற்றும் மலாயா பல்கலைக்கழகம் ஆகும்.

விஸ்தா அங்கசா *(Vista Angkasa)* அடுக்குமாடி குடியிருப்புகள், கம்போங் கெரிஞ்சி அடுக்குமாடி குடியிருப்புகள் மற்றும் ஸ்ரீ அங்காசா *(Sri Angkasa)* அடுக்குமாடி குடியிருப்புகள் போன்ற மலிவு விலை அடுக்குமாடி குடியிருப்புகள் போன்றவை அருகாமையில் இருக்கும் குடியிருப்புத் திட்டங்களாகும். 

### மேம்பாட்டுத் திட்டங்கள்

கம்போங் கெரிஞ்சி வீடுமனைத் திட்டத்தில் பல நவீன அலுவலகக் கோபுரங்கள்; நடுத்தர முதல் உயர்நிலை குடியிருப்புகள்; மற்றும் வணிக இடங்களும் உள்ளன.

2007-ஆம் ஆண்டில் கட்டுமானத்திற்கு முன், யுஓஏ குழு *(UOA Group)* மேம்பாட்டாளர் குழுமத்தினர்; கம்போங் கெரிஞ்சியை மேம்படுத்தல் மற்றும் நிலத்தை இயற்கைச் சூழலுக்கு ஏற்ப செம்மைச் செய்யும் பணிகளை மேற்கொண்டது. அவற்றுள் முக்கிய அணுகல் சாலைகளை அகலப்படுத்துதல்; மற்றும் புதிய பாதசாரி நடைபாதைகள் அகலப்படுத்துதல்; போன்ற முயற்சிகளில் ஈடுபட்டனர்.

### புதிய பந்தாய் விரைவுச்சாலை

பந்தாய் டாலாம் கிள்ளான் பள்ளத்தாக்கின் மற்ற பகுதிகளுடன் புதிய பந்தாய் விரைவுச்சாலை *(New Pantai Expressway)* மற்றும் கோலாலம்பூர் - கிள்ளான் நெடுஞ்சாலை *(Kuala Lumpur–Klang Highway)* போன்ற சாலைகளின் வழியாக நன்கு இணைக்கப்பட்டு உள்ளது.

## போக்குவரத்து

கம்போங் கெரிஞ்சி குடியிருப்புப் பகுதிகள்;  கிளானா ஜெயா வழித்தடத்தின்  கெரிஞ்சி எல்ஆர்டி நிலையம் *(Kerinchi LRT Station)*;  யுனிவர்சிட்டி எல்ஆர்டி நிலையம் *(Universiti LRT Station)*; ஆகியவற்றுடன் பாதசாரி பாலம் வழியாக இணைக்கப்பட்டுள்ளது.

## காட்சியகம்


File:Bangsar South waterfall (220603).jpg|
File:Bangsar South - Kerinchi LRT Station linkbridge (220813).jpg|
File:KL Gateway Mall (211027).jpg|
File:Vista Angkasa (220426).jpg|


## மேற்கோள்கள்

## மேலும் காண்க
* பங்சார்
* புக்கிட் ஜாலில்
* புக்கிட் பிந்தாங் 
* செராஸ் 
* செந்தூல் 
* கெப்போங் 

பகுப்பு:மலேசிய நகரங்கள்‎
பகுப்பு:கோலாலம்பூர் கூட்டாட்சி நகரங்கள்
அகசுதா

**அகசுதா** (*Agasta*) என்பது தெற்கு சீனா மற்றும் இந்தோ மலாய் பிராந்தியத்தில் பரவியுள்ள *கிரைசோமெலினே* என்ற துணைக்குடும்பத்தில் உள்ள இலை வண்டுகளின் ஒரு பேரினமாகும்.

## சிற்றினங்கள்
இரண்டு சிற்றினங்கள் இந்தப் பேரினத்தில் சேர்க்கப்பட்டுள்ளன.

* அகசுதா அனாமிகா கிமோட்டோ & கிரெசிட், 1981-வியட்நாம்
* *அகசுதா பார்மோசா* கோப், 1840-சீனா, லாவோஸ், தாய்லாந்து, மியான்மர், இந்தியா, இந்தோனேசியா

## மேற்கோள்கள்

பகுப்பு:கணுக்காலி பேரினங்கள்
பேபெல்லா

**பேபெல்லா** (*fabella*) என்பது சில பாலூட்டிகளிடம் காணப்படும் ஒரு சிறிய எள் எலும்பு ஆகும். இது தொடை எலும்பின் பக்கவாட்டு தடித்த எலும்பு முனையின் பின்னால் உள்ள  தசைநாணில் புதைக்கபட்ட நிலையில் காணப்படுகிறது. இது ஒரு துணை எலும்பு ஆகும். இது 39% மனிதர்களின் உடலில் மட்டுமே காணப்படுகிறது. அரிதாக, இந்த எலும்பு இரண்டு அல்லது மூன்று என்ற எண்ணிக்கையில் இருப்பதுண்டு. பேபேல்லா என்ற சொல்லானது  *faba* 'bean' என்ற இலத்தீன் சொல்லில் இருந்து வந்தது.

ஹோமினிடேயின் பரிணாம வளர்ச்சியில் பேபெல்லா மறைந்துவிட்டதாகத் தோன்றினாலும், சிம்பன்சிகளிடம் இருந்து பிரிந்த பிறகு அது மனித உடலில் மீண்டும் தோன்றியது. இது 5-7 மில்லியன் ஆண்டுகளுக்கு முன்பு அல்லது மனித பரிணாம வளர்ச்சியில் அண்மையில் தோன்றியதா என்பது தெரியவில்லை. இந்த எலும்பின் பரிணாம வளர்ச்சியானது மனிதர்களின் மூதாதை இனமான ஆஸ்ட்ராலோபிதேகஸ் நான்கு கால்களில் நடப்பதிலிருந்து இரண்டு கால்களில் நடக்க உதவியதாக இருக்கலாம் என்று ஆய்வாளர்கள் கருதுகின்றனர்.

"பேபெல்லா குருத்தெலும்பு மென்மையாகுதல் அல்லது அதன் மேற்பரப்பில் ஏற்படும் மாற்றங்களினால் முதுமை மூட்டழற்சி எனப்படும் கீல்வாதம் ஏற்பட்டு முழங்கால் வலிக்கு காரணமாகலாம்."

## மேற்கோள்கள்

பகுப்பு:எலும்புகள்
மானசபுத்திரர்கள்

**மானசபுத்திரர்கள்** (*Manasaputras*),மனிதப் படைப்பிற்கு காரணமாக  பிரம்மாவின் மனதிலிருந்து தோன்றிய ரிஷிகள் ஆவார்.புலகர் போன்ற சில மானசபுத்திரர்கள் பூமியில் மக்களினம் மற்றும் விலங்கு, பறவை போன்ற இனங்களைப் பெருக்க பிரஜாபதிகளாகவும் செயல்பட்டனர்.பிரம்மாவின் மானசபுத்திரர்களால் உருவான உலகின் முதல் ஆண் சுவாயம்பு மனு மற்றும் முதல் பெண் சதரூபை ஆவார். இத்தம்பதியர்கள் பூமியில் மக்கள் தொகையை பெருக்கினர்.

## மானசபுத்திரர்களி பட்டியல்
விஷ்ணு புராணம்  பிருகு. புலஸ்தியர், புலகர், கிரது, ஆங்கிரசர், மரீசி, தக்கன், அத்திரி மற்றும் வசிட்டர் என   9 மானசபுத்திரர்களை பிரம்மா படைத்தார் எனக்கூறுகிறது. இந்த ரிஷிகளை பிரம்ம ரிஷிகள் எனக்குறித்தனர். 

பாகவத புராணத்தில் கூறியுள்ள மானசபுத்திர்கள் வருமாறு: சனகாதி முனிவர்கள், ஆங்கிரசர், அத்திரி, புலஸ்தியர், மரீசி, புலகர், சாம்பவான், பிருகு, வசிட்டர், தக்கன், நாரதர், சித்திரகுப்தர், இமாவான்,மற்றும் சதரூபை ஆவர்.

## இதனையும் காண்க
* பிரஜாபதிகள்
* சுவாயம்பு மனு
* பிரஜாபதி
## மேற்கோள்கள்

பகுப்பு:மானசபுத்திரர்கள்
நேகா சக்சேனா (திரைப்பட நடிகை)

**நேகா சக்சேனா** (Neha Saxena) மலையாளம், துளு, தமிழ், தெலுங்கு, கன்னடம் மற்றும் இந்தி படங்களில் தோன்றிய ஒரு இந்திய நடிகை ஆவார். மம்முட்டியுடன் *கசப* (2016) மற்றும் மோகன்லாலுடன் *முந்திரிவள்ளிகள் தளிர்க்கும்போல்* மற்றும் *ஆறாட்டு* போன்ற மலையாளத் திரைப்படங்களில் நடித்துள்ளார்.
## தொடக்க வாழ்க்கை
நேகா அக்டோபர் 25, 1989 இல் இந்தியாவின் உத்தரகண்ட் மாநிலத்தின் தலைநகரமான தேராதூனில் பிறந்தார். நேகா பிறப்பதற்கு முன்பே ஒரு விபத்தில் தந்தையை இழந்தார். அவரது தாயாருடன் வளர்த்துள்ளார்.

## மேற்கோள்கள்

பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
புலகர்

சுவாயம்பு மனு  காலத்தில்  உதித்த பிரம்மாவின் மானச புத்திரர்களலான.  சப்தரிஷிகளில் ஒருவர் **புலகர்** ஆவார்.  மற்ற ஆறு பேர் அத்திரி, ஆங்கிரசர், புலகர், கிரது, புலஸ்தியர், மரீசி மற்றும் வசிட்டர் ஆவார். மேலும் புலகர்   பிரஜாபதிகளில் ஒருவராக  கருதப்படுகிறார்.மகாபாரத இதிகாசத்தில், கிம்புருசர்கள் புலகரின் மகன்களாக கூறப்பட்டுள்ளது.  

## தொன்மவியல்
முதல் மனுவந்தர காலத்தில், புலக ரிஷி, தக்கனின் மகளில் ஒருவரான சாமாவை மணந்தார். இத்தம்பதியருக்கு கர்த்தமர் , கனகபீடர் மற்றும் ஊர்வரிவத் எனும் மகன்களும்; பேவரி எனும் மகளும் பிறந்தனர். பாகவத புராணத்தின்ப்படி புலக ரிஷி காதி எனும் பெண்ணை மணந்து  கர்மசிரேஸ்தன், வரேயாம்சு மற்றும் சகிஷ்னு எனும் மக்களை பெற்றெடுத்தனர். பிரம்மா]]வின் 
## மேற்கோள்கள்

பகுப்பு:சப்த ரிசிகள்
பகுப்பு:பிரஜாபதிகள்
டையாம்போடாக்சின்

**டையாம்போடாக்சின்** (*Diamphotoxin*) என்பது *டையாம்பிடியா* என்ற வண்டு பேரினத்தின் இளம் உயிரிகளும் கூட்டுப்புழுக்களும் உற்பத்தி செய்யும் ஒரு நச்சு ஆகும். டையாம்போடாக்சின் சிவப்பணுச்சிதைவினை ஏற்படுத்தக்கூடியதும், இதயத்தினைப் பாதிப்பதாகவும் உள்ளது. இது நிலைமாறும் தன்மையுடைய ஒற்றை சங்கிலி பலபுரதக்கூறு ஆகும். இதனுடன் பிணைக்கப்பட்ட புரதம் இதன்  நச்சினைச் செயலிழக்காமல் பாதுகாக்கிறது.

டையாம்போடாக்சின் சிவப்பு இரத்த அணுக்களின் உயிரணுச் சவ்வுகளின் ஊடுருவலை அதிகரிக்கிறது. இது உயிரணுக்களுக்கு இடையேயான அயனிகளின் இயல்பான ஓட்டத்தைப் பாதிக்காது என்றாலும், இது அனைத்துச் சிறிய அயனிகளையும் உயிரணு சவ்வுகள் வழியாக எளிதில் செல்ல அனுமதிக்கிறது. இது உயிரணுக்களின் அயனி அளவை மோசமாகப் பாதிக்கிறது. டையாம்போடாக்சின் எந்த நரம்பியல் நச்சு விளைவையும் கொண்டிருக்கவில்லை என்றாலும், இதன் சிவப்பணுச் சிதைவினை ஆபத்தானது. மேலும் குருதிவளிக்காவியின் அளவை 75% வரை குறைக்கலாம்.

தென்னாப்பிரிக்காவின் சான் மக்கள் வேட்டையாடும் போது அம்பின் முனையில் டையாம்போடாக்சினைப் தடவிப் பயன்படுத்துகின்றனர். இந்த நச்சுத்தன்மை படிப்படியாக விலங்குகளின் தசைச் செயல்களை முடக்குகிறது. இம்முறையில் வேட்டையாடப்படும் பெரிய பாலூட்டிகள் விசத்தின் பாதிப்பால் மெதுவாக இறக்கின்றன.

*லெப்டினோடார்சா* பேரினத்தின் பல இலை வண்டுச் சிற்றினங்கள் லெப்டினோட்டார்சினை என்ற ஒத்த நச்சுத்தன்மையை உற்பத்தி செய்கின்றன.

## மேற்கோள்கள்

## மேலும் வாசிக்க

* 
* 

## வெளி இணைப்புகள்

* பப்செமில் டயம்போடாக்சின். 4 ஜூலை 2013 அன்று பெறப்பட்டது.
பகுப்பு:Articles without UNII source
பகுப்பு:Articles without KEGG source
பகுப்பு:Articles without EBI source
பகுப்பு:Articles without InChI source
பகுப்பு:நச்சுப்பொருட்கள்
கிராது

**கிராது** (*Kratu*), பிரம்மாவின் மனதிலிருந்து தோன்றிய மானசபுத்திரர்களில் ஒருவர்.மேலும் சப்தரிஷிகளிலும் ஒருவராக கருதப்படுகிறார். இவரது 60,000 குழந்தைகளை வாலகில்யர்கள் என்பர்.
## தொன்ம வரலாறு

சுவாயம்பு மனுவின் மன்வந்தர காலத்தின் போது, பிரம்மாவின் மானசபுத்திரர்களில் ஒருவர். மேலும் பிரஜாபதியான கிராது ரிஷி, பிரஜாபதியான கதர்மா எனும் ரிஷியின் மகளான *கிரியாவை* மணந்தவர். இவருக்குப் பிறந்த 60,000 குழந்தைகளை வாலகில்யர்கள் என அழைப்பர். வாலகில்யர்களின் பெயர்  ரிக் வேதத்தின்  8வது மண்டலத்தில் குறிப்பிட்டுள்ளது. கிராது ரிஷியின் உடன்பிறந்த சகோதரிகள் புண்ணியம் மற்றும்  சத்தியவதி ஆவார். மேலும் கிராது ரிஷி *சந்ததி* எனும் பெண்ணை மணந்ததாக புராணங்கள் கூறுகிறது.

தன் மருமகனான சிவனை விட்டு விட்டு, தக்கன் யாகம் செய்த போது, அந்த வேள்வித் தீயில் பார்வதி தீக்குளித்து மடிந்தாள்.  இதனால் கோபம் கொண்ட சிவபெருமான் தனது பூத கணங்களை அனுப்பி, தட்சனின் வேள்வியை அழித்து, அதில் கலந்து கொண்ட தேவர்கள் மற்றும் ரிஷிகளையும் அழிக்க ஆணையிட்டார். தட்சனின் வேள்வியில் கலந்து கொண்ட கிராது ரிஷியும் மடிந்தார் வைவஸ்வதமனுவின் காலத்தில் கிராது ரிஷி திருமணம் செய்து கொள்ளாமல், அகஸ்திய முனிவரின் மகனான இத்மாவாகானை தத்தெடுத்து வளர்த்தார்.

## இதனையும் காண்க
* சப்தரிஷி
* பிரஜாபதி
* சனகாதி முனிவர்கள் 

## References

பகுப்பு:சப்த ரிசிகள்
பகுப்பு:பிரஜாபதிகள்
பானு பிரகாஷ் மிர்தா

**பானு பிரகாஷ் மிர்தா** (*Bhanu Prakash Mirdha***,** பிறப்பு 27 மார்ச் 1953) என்பவர் இந்தியாவின் ராஜஸ்தான் மாநிலத்தின் நாகௌரைச் சேர்ந்த அரசியல்வாதி. இவர்  11வது மக்களவையின் முன்னாள் உறுப்பினர் ஆவார். 1997 இல் நடந்த 11வது மக்களவைக்கான  இடைத்தேர்தலில் நாகௌர் தொகுதியில்  போட்டியிட்டு தன்னை எதிர்த்துப் போட்டியிட்ட தனது மாமா  ராம் நிவாஸ் மிர்தா என்பவரை தோற்கடித்தார்.

## ஆரம்பகால வாழ்க்கை மற்றும் கல்வி
இவர் 27 மார்ச் 1953 அன்று இராத்தானின் நாகௌர் என்ற இடத்தில் பிறந்தார். இவரின் தந்தையின் பெயர் நாதுராம் மிர்தா. இவர்  டெல்லி பல்கலைக்கழகத்தில்  இளங்கலை  படிப்பை பயின்றார்.விவசாயத் தொழிலை தொழில்முறையாக செய்த இவருக்கு இந்திரா மிர்தா என்ற மனைவியும் இரண்டு மகன்களும் உள்ளனர்.

## மேற்கோள்கள்

* 

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:1953 பிறப்புகள்
பகுப்பு:11வது மக்களவை உறுப்பினர்கள்
பகுப்பு:வாழும் மக்கள்
விஜய்பூர் சட்டமன்றத் தொகுதி (சம்மு காசுமீர்)

**விஜய்பூர் சட்டமன்றத் தொகுதி** (*Vijaypur, Jammu and Kashmir Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். விஜய்பூர் சம்மு மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2024

## மேலும் காண்க

* விஜய்பூர்

## மேற்கோள்கள்

 

பகுப்பு:சம்பா மாவட்டம், ஜம்முவும் காஷ்மீரும்
பகுப்பு:சம்மு காசுமீர் சட்டப் பேரவை தொகுதிகள்
பெட்டாலிங் கொமுட்டர் நிலையம்

**பெட்டாலிங் கொமுட்டர் நிலையம்** (ஆங்கிலம்: *Petaling Komuter Station*; மலாய்: *Stesen Komuter Petaling*); சீனம்: 八打灵) என்பது மலேசியா, கோலாலம்பூர், மாநகரில் லெம்பா பந்தாய், கம்போங் பாசிர் புறநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும். 

தஞ்சோங் மாலிம்–கிள்ளான் துறைமுக வழித்தடம் மூலமாகச் சேவை செய்யப்படும் பெட்டாலிங் கொமுட்டர் நிலையம், பழைய கிள்ளான் சாலை; தாமான் ஓயூஜி *(Taman OUG)* மற்றும் தாமான் கெம்பிரா *(Taman Gembira)* குடியிருப்புப் பகுதிகளில் வசிக்கும் பயணிகளுக்குச் சேவை செய்கிறது. 

## பொது

பெட்டாலிங் கொமுட்டர் நிலையம் பழைய கிள்ளான் சாலையின் மேற்கு முனைக்கு அருகில் கட்டப்பட்டுள்ளது. பழைய கிள்ளான் சாலை, பின்னர்  பந்தாய் புதிய விரைவுச்சாலையுடன் இணைகிறது.

பெட்டாலிங் கொமுட்டர் நிலையம் பொதுவாக நெரிசல் நேரங்கள், பொது விடுமுறை நாட்கள் மற்றும் வார இறுதி நாட்களில் மிகப் பரபரப்பாக இருக்கும். இப்பகுதியில் ஏராளமான பள்ளிகள் உள்ளதால் பள்ளி மாணவர்களும் இந்த நிலையத்தைப் பயன்படுத்துகின்றனர்.

கோலாலம்பூர் சென்ட்ரல்-இசுகைபார்க் வழித்தடம் *(KL Sentral–Terminal Skypark Line)* இந்த நிலையத்தின் வழியாகதான் செல்கிறது. ஆனாலும் கொமுட்டர் தொடருந்துகள் இங்கு நிற்பது இல்லை.

## தஞ்சோங் மாலிம்–கிள்ளான் துறைமுக வழித்தடம்

தஞ்சோங் மாலிம்–கிள்ளான் துறைமுக வழித்தடம் அல்லது கிள்ளான் துறைமுக வழித்தடம் (ஆங்கிலம்: *Tanjung Malim–Port Klang Line*) என்பது மலேசியாவின் மத்திய மாநிலப் பகுதிகளில் *(KTM Komuter Central Sector)*, மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.

இந்த வழித்தடம், மின்சார தொடருந்துகள் மூலமாக இயக்கப்படுகிறது. கிள்ளான் துறைமுகம்; தஞ்சோங் மாலிம் ஆகிய இரு நகரங்களையும்; இந்த இரு நகரங்களுக்கும் இடையில் உள்ள 35 தொடருந்து நிலையங்களையும் இந்தச் சேவை இணைக்கின்றது.

தஞ்சோங் மாலிம்–கிள்ளான் துறைமுக வழித்தடச் சேவையில் சில தொடருந்து வண்டிகள் கோலாலம்பூர் நகரத்துடன் தங்களின் பயணச் சேவைகளை நிறுத்திக் கொள்கின்றன. 15 டிசம்பர் 2015-க்கு முன்பு, இந்தச் சேவை பத்துமலை வரை இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் தற்போது ஈடுபடுத்தப்பட்டு உள்ளன.

## காட்சியகம்

Petaling KTM station platform (220708) 01.jpg| 
Petaling KTM station platform (220708) 02.jpg| 
Petaling KTM station platform (220708) 03.jpg| 
Petaling KTM station platform (220708) 04.jpg| 


## மேற்கோள்கள்

 
## மேலும் காண்க

* பந்தாய் டாலாம்
* லெம்பா பந்தாய் 
* அங்காசாபுரி கொமுட்டர் நிலையம்
* கிள்ளான் துறைமுக வழித்தடம்

## வெளி இணைப்புகள்
* Petaling KTM Komuter Station

பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
அக்கிபிக்கி மக்கள்

**ஹக்கிபிக்கி** (*Hakkipikki*) மேற்கிந்தியாவைச் சேர்ந்த  பழங்குடி மக்களான இவர்கள் தற்போது
கருநாடகம் மாநிலத்தின் சிமோகா மாவட்டம், தாவண்கரே மாவட்டம் மற்றும் மைசூர் மாவட்டங்களில் வாழ்கின்றனர். 2011ஆம் ஆண்டின் கணக்கெடுப்பின்படி, ஹக்கிபிக்கி பழங்குடி மக்கள் தொகை  11,892 ஆக உள்ளது. ஹக்கிபிக்கி மக்கள் இந்திய-ஆரிய மொழிக் குடுமபத்தைச் சேர்ந்த வாக்கிரி பூலி மொழியைப் பேசுகின்றனர். இம்மொழி ஏறக்குறைய குஜராத்தி மொழியை ஒத்துள்ளது. 
## பெயர்க் காரணம்
கன்னட மொழியில் ஹக்கி என்றால் பறவை: பிக்கி எனில் வேட்டையாடுபவர். துவக்க காலத்தில் இம்மக்கள் கருநாடக மாநிலத்தில் பறவைகளை வேட்டையாடி பிழைத்ததால்,  இம்மக்களை கன்னட மக்கள் ஹக்கிபிக்கிகள் என்று அழைத்தனர்.
## வரலாறு
450 ஆண்டுகளுக்கு முன்னர் ஹக்கிபிக்கி மக்களின் முன்னோர்கள் மேவார் மன்னர் மகாராணா பிரதாப் ஆட்சியில் வீரர்களாக இருந்தனர். முகலாயப் பேரரசு மேவார் நாட்டை வென்றதால், இம்மக்கள் மேவாரை விட்டு முதலில் ஆந்திரப் பிரதேசம் பின்னர் கர்நாடகாவில் குடியேறினர்.

## சமூக அமைப்பு
ஹக்கிபிக்கி மக்கள் தாய்வழி சமூக அமைப்பை பின்பற்றுகின்றனர். இச்சமூகத்தில் மணமகள் வீட்டாருக்கு வரதட்சனை கொடுப்பதுடன், திருமணச் செலவையும் மணமகன் வீட்டாரே செய்யும் பழக்கம் உள்ளது.

## தொழில்
தற்போது சில ஆண்டுகளாக ஹக்கிபிக்கி மக்கள் நீண்ட கூந்தல் மற்றும் முடி உதிராமைக்கு ஒரு வகையான எண்ணெய்யை தயாரித்து விற்கின்றனர்.

## மேற்கோள்கள்

பகுப்பு:இந்தியப் பழங்குடிகள்
பிரியங்கா சதுர்வேதி

**பிரியங்கா விக்ரம் சதுர்வேதி** (Priyanka Vickram Chaturvedi) (பிறப்பு 19 நவம்பர் 1979) ஒரு இந்திய அரசியல்வாதி ஆவார், இவர் மகாராஷ்டிரா மாநிலங்களவை நாடாளுமன்ற உறுப்பினராகவும், சிவ சேனா (உத்தவ் பாலசாகேப் தாக்கரே) துணைத் தலைவராகவும் பணியாற்றுகிறார். இதற்கு முன்பு, அவர் இந்திய தேசிய காங்கிரசின் உறுப்பினராகவும், தேசிய செய்தித் தொடர்பாளர்களில் ஒருவராகவும் இருந்தார்.
## ஆரம்பகால வாழ்க்கை மற்றும் கல்வி
சதுர்வேதி 19 நவம்பர் 1979 இல் பிறந்தார், மும்பையில் வளர்ந்தார். இவரது குடும்பம் உத்தரப் பிரதேசத்தின் மதுராவைச் சார்ந்ததாகும்.சூகூவில் உள்ள செயின்ட் சோசப் உயர்நிலைப் பள்ளியில் பள்ளிப் படிப்பை முடித்தார். 1999 இல் வில்லே பார்லேயில் உள்ள நர்சி மோஞ்சி வணிகவியல் மற்றும் பொருளாதாரக் கல்லூரியில் வணிகவியல் பட்டம் பெற்றார். அவர் விக்ரம் சதுர்வேதியை 19 நவம்பர் 1999 இல் திருமணம் செய்து கொண்டார். இத்தம்பதியருக்கு இரண்டு குழந்தைகள் உள்ளனர்.

## தொழில்
ஊடகம், மக்கள் தொடர்புகள் மற்றும் நிகழ்வு மேலாண்மை ஆகியவற்றில் நிபுணத்துவம் பெற்ற நிறுவனமான *எம் பவர் அறிவுரைஞர்கள்* நிறுவனத்தின் இயக்குநராக உள்ளார் பிரியங்கா. மேலும் இவர் *பிரயாஸ் அறக்கட்டளையின்* அறங்காவலராக உள்ளார், இது 200க்கும் மேற்பட்ட ஆதரவற்ற குழந்தைகளுக்கு தரமான கல்வியை வழங்குவதை நோக்கமாகக் கொண்ட இரண்டு பள்ளிகளை இயக்குகிறது.

2010 இல், *கோல்ட்மேன் சாக்ஸ் அறக்கட்டளையின்* ஆதரவுடன் *இந்தியன் ஸ்கூல் ஆஃப் பிசினஸில் (ISB)* 10,000 பெண் தொழில்முனைவோர்களுக்கான  சான்றிதழ் வழங்கும்  திட்டத்தில் பங்கேற்கத் தேர்ந்தெடுக்கப்பட்டார். இந்தத் திட்டம், உலகெங்கிலும் உள்ள பெண் தொழில்முனைவோரைகளை  மேம்படுத்துவதில் கவனம் செலுத்துகிறது.

பிரியங்கா ஓர் கட்டுரையாளர் ஆவார். இவர் *தெகல்கா*, *டெய்லி நியூஸ்*,  *அனாலிசிஸ்* மற்றும் *ஃபர்ஸ்ட் போஸ்ட்* போன்ற ஊடகங்களில் கட்டுரைகள் எழுதியுள்ளார்.

மேலும், இவர் இலக்கியத்தின் மீது ஆர்வம் கொண்டவராவார். இவர் ஒரு பிரபலமான புத்தக விமர்சன வலைப்பதிவை நடத்தி வருகிறார், இது இந்தியாவில் உள்ள புத்தகங்களில் முதல் பத்து வலைப்பதிவுகளில் ஒன்றாக அங்கீகாரத்தைப் பெற்றுள்ளது.

குழந்தைகள் கல்வி மற்றும் பெண்களுக்கான அதிகாரம் ஆகியவற்றில் அதிக ஆர்வமுடையவர். இரண்டு தன்னார்வ தொண்டு நிறுவனங்களின் அறங்காவலராக உள்ளார்.

இந்திய அரசியல், பெண்களுக்கு அதிகாரமளித்தல், குழந்தைகள் உரிமைகள், கல்வி மற்றும் சுகாதாரம் தொடர்பான பிரச்சனைகள் வரும்போது அவர் தொலைக்காட்சி விவாதங்களில் தவறாமல் இருப்பவர்.

## அரசியல் வாழ்க்கை
### இந்திய தேசிய காங்கிரசு
இதற்கு முன்பு, அவர் இந்திய தேசிய காங்கிரசின் உறுப்பினராகவும், தேசிய செய்தித் தொடர்பாளர்களில் ஒருவராகவும் இருந்தார்.

### சிவசேனா
பிரியங்கா, 19 ஏப்ரல் 2019 அன்று உத்தவ் தாக்கரே மற்றும் ஆதித்யா தாக்கரே முன்னிலையில் சிவசேனாவில் இணைந்தார்.
மகாராஷ்டிரா மாநிலங்களவை நாடாளுமன்ற உறுப்பினராகவும், சிவ சேனா (உத்தவ் பாலசாகேப் தாக்கரே) துணைத் தலைவராகவும் பணியாற்றுகிறார்.

## குறிப்புகள்

பகுப்பு:சிவ சேனா அரசியல்வாதிகள்
பகுப்பு:1979 பிறப்புகள்
பகுப்பு:வாழும் மக்கள்
நீர்வளூர் வீற்றிருந்த இலட்சுமி நாராயண பெருமாள் கோயில்

**வீற்றிருந்த இலட்சுமி நாராயண பெருமாள் கோயில்** என்பது இந்தியாவில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு பெருமாள் கோயில் ஆகும். இக்கோயிலில், உக்கிர நரசிம்மர் சன்னதி ஒன்றும் அமைக்கப்பட்டுள்ளது.
## அமைவிடம்
கடல் மட்டத்திலிருந்து சுமார் 92.71 மீ. உயரத்தில், () என்ற புவியியல் ஆள்கூறுகள் கொண்டு, காஞ்சிபுரத்திலிருந்து சுமார் 15 கி. மீ. தூரத்திலுள்ள நீர்வளூர் பகுதியில், 'வீற்றிருந்த இலட்சுமி நாராயண பெருமாள் கோயில்' அமையப் பெற்றுள்ளது.

## புராண முக்கியத்துவம்
ஒரு சமயம் இந்த ஊருக்கு விசயம் செய்த ஔவையார், இங்கு தனக்கு தண்ணீர் மறுக்கப்பட்டதால், இந்த ஊரை தண்ணீர் இல்லாமல் செய்ய சபித்துச் சென்றதாகக் கூறப்படுகிறது. எனவே, இவ்வூர் வறண்ட பூமியாகி விட்டது. பின்னாளில், இராமானுசர், நரசிம்மரை வேண்டி, இத்தலத்தின் வறட்சியைப் போக்கி, நீர்வளம் மிக்கதாக்க வேண்டினார். நரசிம்மரும் மழையைத் தருவித்து நீர்வளம் செழிக்கச் செய்ததாகக் கூறப்படுகிறது.
## திருவிழாக்கள்
பிரம்மோற்சவம், வைகுண்ட ஏகாதசி, வைகாசி விசாகம், மாசி மகம், பங்குனி உத்தரம் மற்றும் கார்த்திகை விளக்கீடு ஆகியவை இக்கோயிலில் நடைபெறும் முக்கிய திருவிழாக்களாகும்.
## மேற்கோள்கள்

பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
நன்பயா கோயில்

**நான்பய கோவில்** (*Nanpaya Temple*, Burmese: နန်းဘုရားကျောင်) என்பது   பர்மாவில் உள்ள மைன்கபாவில் (பாகனுக்குத் தெற்கே உள்ள ஒரு கிராமம்) அமைந்துள்ள ஓர் இந்து கோயிலாகும். இந்த கோவில் மனுஹா கோவிலுக்கு அருகில் உள்ளது. இது தடோன் அரசர் மகுடாவால் கட்டப்பட்டது. இது மண் சாந்து, கல்,  செங்கல் ஆகியவற்றைக் கொண்டு கட்டப்பட்டது. மேலும் மனுஹாவின் வசிப்பிடமாகவும் பயன்படுத்தப்பட்டது. இந்த கோயிலில்  பிரம்மனின் நுணுக்கமான சிற்பங்கள் உள்ளன.  பிற இந்து கடவுள்களின் சித்தரிப்புகளும் இங்கு உள்ளன. மேலும்,  மனுஹா மோன் இனத்தைச் சேர்ந்தவராதலால், கோயிலுக்குள் அம்சப் பறவையின்  பல வடிவங்கள் உள்ளன.

## மேற்கோள்கள்

பகுப்பு:மியான்மாரில் உள்ள இந்துக் கோயில்கள்
பகுப்பு:Coordinates on Wikidata
பூபதி கேடயப் பாம்பு

**பூபதி கேடயப் பாம்பு** என்று அழைக்கப்படும் ***யூரோபெல்டிசு பூபதி*** (*Uropeltis bhupathyi*) என்பது யூரோபெல்டிடே குடும்பத்தைச் சேர்ந்த ஒரு பாம்பு சிற்றினமாகும். இந்தச் சிற்றினம் தென்னிந்தியாவில் உள்ள மேற்குத் தொடர்ச்சி மலைகளில் மட்டுமே காணப்படுகிறது.

## சொற்பிறப்பியல்
இந்தியத் தாவரவியலாளரும் உயிரியலாளருமான சுப்பிரமணியன் பூபதி நினைவாக *யூ. பூபதி* என்று இந்தப் பாம்பிற்குப் பெயரிடப்பட்டுள்ளது.

## பரவல்
இந்தச் சிற்றினம், இந்தியாவின் மேற்குத் தொடர்ச்சி மலையைப் பூர்வீகமாகக் கொண்டிருந்தாலும், இதுவரை தமிழ்நாட்டின் கோயம்புத்தூர் மாவட்டத்தில் உள்ள ஆனைக்கட்டி மலைகளில் மட்டுமே கண்டறியப்பட்டுள்ளன.

## விளக்கம்
*யூ. பூபதி*, நச்சற்ற வளைகளில் வாழும் பாம்பு ஆகும். பொதுவாக இவை மண்புழுக்களை உணவாகக் கொள்கின்றன. இப்பாம்பு 200க்கும் மேற்பட்ட வயிற்றுப்புறச் செதில்களையும் 17 முதுகுப்புறச் செதில் வரிசைகளை நடுப்பகுதியில் கொண்டுள்ளது. இதன் வால் குறுகியது சாய்வானது. இது இணைப்புடைய் செதில்களைக் கொண்டுள்ளது. இது அடர் பழுப்பு நிறத்தில், கழுத்து மற்றும் வாலின் இருபுறமும் மஞ்சள் கோடுகளுடன் காணப்படும். இது உலோகம் போன்ற தோற்றத்தைக் கொண்டுள்ளது. இந்தச் சிற்றினம் மிதமான வளர்ச்சியடைந்த வால் கவசத்தைக் கொண்டுள்ளன. முனைய உடற் செதில் அகலமானது; 8-10 எண்ணிக்கையிலானது.

இதன் உடல் நீளம் சுமார் 40 செமீ வரை வளரும்.

## காப்பு நிலை
இந்தச் சிற்றினம் வாழ்விட இழப்பால் அபாயத்தை எதிர்கொள்கின்றன. சாலைப் போக்குவரத்து மற்றும் பூச்சிக்கொல்லிகளால் இது பாதிக்கப்படுகிறது. வட அமெரிக்கா மற்றும் ஐரோப்பாவில் நிலவும் பாம்பு பூஞ்சை நோயை நினைவூட்டும் வகையில், இதன் தலையைச் சிதைக்கும் ஒரு நிலையாலும் பாதிக்கப்படலாம்.

## மேற்கோள்கள்

பகுப்பு:இந்திய ஊர்வன
பகுப்பு:சிறுபாம்புகள்
வோலினசு

***வோலினசு*** (*Volinus*) என்பது *இசுகாரபேயிடே* குடும்பத்தைச் சேர்ந்த உருள் வண்டுகளின் ஒரு பேரினம் ஆகும். இந்த பேரினத்தில் *வோலினசு இசுடிக்டிக்கசு* என்ற ஒரே ஒரு சிற்றினம் மட்டுமே உள்ளது. இது ஐரோப்பா மற்றும் ஆசியாவில் காணப்படுகிறது. 

## மேற்கோள்கள்

## வெளி இணைப்புகள்
* 

பகுப்பு:கணுக்காலி பேரினங்கள்
ஒடிசா கைவினை அருங்காட்சியகம்

**ஒடிசா கைவினை அருங்காட்சியகம்** (*OOdisha Crafts Museum - Kala Bhoomi *) **கலாபூமி** எனவும் அழைக்கப்படும் இது இந்தியாவின் ஒடிசா மாநிலத் தலைநகர் புவனேசுவரத்திலுள்ள ஒரு அருங்காட்சியகமாகும். ஆர்க்கிடெக்ட்ஸ் ஸ்டுடியோவால் வடிவமைக்கப்பட்ட  இது ஒடிசாவின் கலை மற்றும் கைவினைப் பொருட்களுக்கு அர்ப்பணிக்கப்பட்டுள்ளது. இது ஒடிசாவின் முன்னாள் முதலமைச்சர் நவீன் பட்நாய்க் அவர்களால் 2018 மார்ச் 22 அன்று திறந்து வைக்கப்பட்டது. இந்த அருங்காட்சியகம் 12.68 ஏக்கர் பரப்பளவில் எட்டு காட்சியகங்கள், திறந்தவெளி திரையரங்கம், பயிற்சிப் பட்டறைப் பகுதி மற்றும் கைவினைப் பொருட்கள் கடை என பிரிக்கப்பட்டுள்ளது.

இந்த அருங்காட்சியகம் ஒடியக் கைவினைஞர்களின் கைவினைத்திறனைக் கொண்டாடுகிறது. இங்கு அவர்களின் தலைசிறந்த படைப்புகளை காட்சிப்படுத்துகிறது. இரு தொகுதிகளாகப் பிரிக்கப்பட்டுள்ள இந்த அருங்காட்சியகத்தில் ஒரு காட்சி பகுதியும் மற்றும் ஒரு நேரடி விளக்கப் பிரிவும் உள்ளது. காட்சி பகுதி மாநிலம் முழுவதிலுமிருந்து கைவினைப் பொருட்கள் மற்றும் கைத்தறிகளைப் பற்றிய காட்சியகங்களில் கவனம் செலுத்துகிறது, அதே நேரத்தில் நேரடி விளக்கப் பிரிவில் திறந்தவெளி அரங்கம் மற்றும் தனி பட்டறைகள் உள்ளன. 

## காட்சியகங்கள்
கலா பூமி என்பது மாநிலத்தைச் சுற்றியுள்ள சில பழமையான நினைவுச்சின்னங்களில் இன்னும் காணக்கூடிய செம்புரைக்கல் போன்ற உள்ளூர் மூலப்பொருட்களைப் பயன்படுத்தி கட்டப்பட்டுள்ளது. கலா பூமியில் 10 காட்சியகங்கள் உள்ளன. அவற்றில் 9 காட்சியகங்கள் பொதுமக்களுக்காக திறக்கப்பட்டுள்ளன. இங்கு மேலும் இரண்டு தொகுதிகள் உள்ளன. கைவினைப் பொருட்கள் தொகுதியில் மரப்பட்டை, பாரம்பரிய ஓவியங்கள், கல் மற்றும் மரச் சிற்பங்கள் மற்றும் இயற்கை பொருள் கைவினைப் பொருட்களின் காட்சியகங்கள் உள்ளன. மறுபுறம் கைத்தறி ஆலையில் நெசவு செய்வதற்கு முந்தைய நுட்பங்கள், பழங்குடி கைவினைப் பொருள்கள், ஜெகந்நாதர் கலாச்சாரத்தின் கைவினைப் பொருட்களைக் காட்சிப்படுத்துகின்றன. 

ஒடிசாவின் நடன வடிவங்களுக்கு அர்ப்பணிக்கப்பட்ட மேலும் ஒரு காட்சியகமும் தற்போது கட்டுமானத்தில் உள்ளது.

## திறந்திருக்கும் நேரம்
காலை 10:00 மணி முதல் மாலை 5.30 மணி வரை வாரத்தின் அனைத்து நாட்களிலும் இது திறந்திருக்கும். சுதந்திர தினம், தீபாவளி/காளி பூஜை போன்ற தேர்ந்தெடுக்கப்பட்ட தேசிய விடுமுறை நாட்களில் இது மூடப்பட்டுள்ளது.

## புகைப்படங்கள்

படிமம்:Craft_Museum_02.jpg|பாரம்பரிய மாட்டு வண்டி
படிமம்:Craft_Museum_03.jpg|பிப்பிலி அலங்கார வேலைப்பாடுகள்
படிமம்:Craft_Museum_04.jpg|பிப்பிலி அலங்கார வேலைப்பாடுகள்
படிமம்:Craft_Museum_05.jpg|பட்டாச் சித்ரா
படிமம்:Craft_Museum_06.jpg|கோத நச்சா பொம்மை
படிமம்:Prahlada_Nataka_at_Crafts_Museum.jpg|காட்சிப்படுத்தப்பட்டுள்ள பிரகலாத நாடகம்


## மேற்கோள்கள்

பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள்
பகுப்பு:Coordinates on Wikidata
திருவண்ணாமலை தேவராஜ முதலியார்

**திருவண்ணாமலை தேவராஜ்** என்பவர் ஓர் இந்திய அரசியல்வாதியும், தொழிலதிபரும் ஆவர். பதினெட்டு ஆண்டுகள் 1953, 1959, 1965, என மூன்று முறை தமிழக மேலவை உறுப்பினராக  இருந்தவர். தேவராஜ் திருவண்ணாமலை முன்னாள் நகர்மன்ற தலைவர்.
தேவராஜின் மகன் தே. பட்டுசாமி முதலியாரும் திருவண்ணாமலை நகர்மன்றத் தலைவராக பணியற்றியவர். 1980ஆம் ஆண்டு நடைபெற்ற இந்தியப் பொதுத் தேர்தலில் வந்தவாசி மக்களவைத் தொகுதியில் போட்டியிட்டு நாடாளுமன்ற உறுப்பினர் ஆனார். இவர் திருவண்ணாமலை மாவட்டத்தில் செங்குந்த கைக்கோளர் குடும்பத்தில் பிறந்தவர் ஆவார்.

## மேற்கோள்கள்

பகுப்பு:1908 பிறப்புகள்
பகுப்பு:திருவண்ணாமலை மாவட்ட மக்கள்
திருநெல்வேலி சிறு பாம்பு

**திருநெல்வேலி சிறு பாம்பு** எனும் *யூரோபெல்டிசு ஆர்க்டிசெப்சு* (*Uropeltis arcticeps*) யூரோபெல்டிடே குடும்பத்தைச் சேர்ந்த ஒரு பாம்பு சிற்றினமாகும். இந்த சிற்றினம் இந்தியாவில் மட்டுமே காணப்படும் அகணிய உயிரி.

## புவியியல் பரவல்
*யூ. ஆர்க்டிசெப்சு* தென்னிந்தியாவில் (பாலக்காட்டிற்கு தெற்கே மேற்குத் தொடர்ச்சி மலையில் கடல் மட்டத்திலிருந்து (ஆலப்புழை) திருவிதாங்கூர் மலைகளில் சுமார் 5,000 அடி வரை காணப்படுகிறது. இது தமிழ்நாட்டில் திருநெல்வேலிப் பகுதியிலும் காணப்படுகிறது.

## மேற்கோள்கள்

## மேலும் வாசிக்க

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
பகுப்பு:சிறுபாம்புகள்

*Beddome RH (1878). "Description of six new Species of Snakes of the Genus *Silybura*, Family *Uropeltidæ*, from the Peninsula of India". *Proc. Zool. Soc. London* **1878**: 800-802.
*Beddome RH (1886). "An Account of the Earth-Snakes of the Peninsula of India and Ceylon". *Annals and Magazine of Natural History, Fifth Series* **17**: 3-33. (*Silybura nilgherriensis* Var. *picta*, new variety, p. 16).
* (1888). "Description of a new Earth-Snake of the Genus *Silybura* from the Bombay Presidency, with Remarks on other little-known Uropeltidae". *Ann. Mag. Nat. Hist., Sixth Series* **1**: 184-186.
பள்ளூர் வாராகி அம்மன் கோயில்

**வாராகி அம்மன் கோயில்** என்பது இந்தியாவின் தமிழ்நாடு மாநிலத்தில் இராணிப்பேட்டை மாவட்டத்தின் அரக்கோணம் வட்டத்திலுள்ள பள்ளூர் என்னும் புறநகர்ப் பகுதியில் அமையப் பெற்றுள்ள ஓர் அம்மன் கோயில் ஆகும். காஞ்சிபுரத்திலிருந்து சுமார் 15 கி. மீ. தூரத்தில், அரக்கோணம் செல்லும் வழியில் திருமால்பூர் தொடருந்து நிலையத்திற்கு அருகில் இக்கோயில் கட்டப்பட்டுள்ளது. தெற்குத் திசையை நோக்கி அமர்ந்த நிலையில், சங்கு, சக்கரம், அபயம், வரதம் தாங்கிய கோலத்தில் வாராகி அம்மன் அருள்பாலிக்கிறார்.

## அமைவிடம்
கடல் மட்டத்திலிருந்து சுமார் 107.88 மீ. உயரத்தில், () என்ற புவியியல் ஆள்கூறுகள் கொண்டு, இராணிப்பேட்டை மாவட்டத்தின் நெமிலி பகுதிக்கு அருகில் பள்ளூர் கிராமத்தில் இக்கோயில் அமைந்துள்ளது.

## மேற்கோள்கள்
 

பகுப்பு:இராணிப்பேட்டை மாவட்டத்திலுள்ள அம்மன் கோயில்கள்
அமோனியம் இரும்பு(III) சல்பேட்டு

**அமோனியம் இரும்பு(III) சல்பேட்டு** (*Ammonium iron(III) sulfate*) என்பது NH4Fe(SO4)2·12 H2O, அல்லது NH4[Fe(H2O)6](SO4)2·6 H2O என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். பெர்ரிக் அமோனியம் சல்பேட்டு, இரும்பு படிகாரம் என்ற பெயர்களாலும் அழைக்கப்படும் இச்சேர்மம் படிகாரம் என்ற வகைப்பாட்டில் இரட்டை உப்பு என்று வகைப்படுத்தப்படுகிறது.  AB(SO4)2 · 12 H2O என்ற பொது வாய்ப்பாடு கொண்ட சேர்மங்களால் இது ஆக்கப்பட்டுள்ளது.   அமோனியம் இரும்பு(III) சல்பேட்டு பலவீனமான ஊதா நிறத்தில் , எண்கோணப் படிகங்களின் தோற்றத்தைக் கொண்டுள்ளது. படிகங்களின் நிறத்தின் தோற்றம் குறித்து சில விவாதங்கள் நடந்துள்ளன. சிலர் சேர்மத்தில் உள்ள அசுத்தங்கள் காரணம் என்று கூறுகின்றனர்., மற்றவர்கள் அதை படிகத்தின் சொத்து என்று கூறுகின்றனர்.

அமோனியம் இரும்பு(III) சல்பேட்டு ஒரு பாரா காந்தமாகும்.  அமிலத்தன்மை கொண்ட இச்சேர்மம் நுண்ணுயிரிகளைக் கொல்லும் அளவுக்கு நச்சுத்தன்மை கொண்டுள்ளது.  ஒரு பலவீனமான ஆக்சிசனேற்ற முகவராக அறியப்படுகிறது. குறைத்தல் வினைக்கு உட்படுத்தினல் மோர் உப்பு எனப்படும் அமோனியம் இரும்பு(II) சல்பேட்டுபாக மாறும் திறன் பெற்றுள்ளது.

## தயாரிப்பு
பெர்ரிக் சல்பேட்டு மற்றும் அம்மோனியம் சல்பேட் ஆகியவற்றின் கரைசலில் இருந்து படிகமயமாக்கல் மூலம் அமோனியம் இரும்பு(III) சல்பேட்டைத் தயாரிக்கலாம்.  இரும்பு சல்பேட்டில் உள்ள இரும்பு(II) உடன் கந்தக அமிலம் மற்றும் நைட்ரிக் அமிலத்தைச் சேர்ப்பதன் மூலம் ஆக்சிசனேற்ற வினை நிகழ்ந்து பெர்ரிக் சல்பேட்டு உருவாகிறது. இக்கரைசலில் அம்மோனியம் சல்பேட்டைச் சேர்த்து ஒடுக்க வினையை நிஅழ்த்தினால் பெர்ரிக் அம்மோனியம் சல்பேட்டு படிகங்கள் படிகின்றன. இந்த மாற்றங்களுக்கான சமன்பாடுகள் பொருளின் நீரேற்றத்தின் அளவைப் புறக்கணிக்கின்றன.

:ஆக்சிசனேற்றம்: 6 FeSO4 + 2 HNO3 + 3 H2SO4 -> 3 Fe2(SO4)3 + 2 NO + 4 H2O 

:தொகுப்பு வினை:  Fe2(SO4)3 + (NH4)2SO4 -> 2 NH4Fe(SO4)2

## பயன்கள்
கழிவு நீர் சுத்திகரிப்பு, தோல் பதனிடுதல், சாயப் பொருட்களின் உற்பத்தி  மற்றும் மின்னணுக் கூறுகளின் உற்பத்தியில் உலோக வேலைப்பாட்டுக்குப் பயன்படும் முகவராக அமோனியம் இரும்பு(III) சல்பேட்டு பயன்படுத்தப்படுகிறது. மேலும் குளிர்பதன உபகரணங்கள், உயிர்வேதியியல் பகுப்பாய்வு, மற்றும் கரிமத் தொகுப்பு வினைகள் உள்ளிட்ட பல்வேறு பயன்பாடுகளிலும் இது  பயன்படுத்தப்படுகிறது.

## படக் காட்சியகம்

Ammoniumeisenalaun.jpg|பெர்ரிக் அமோனியம் சல்பேட்டு படிகங்கள்
Ammonium iron(III) sulfate dodecahydrate in moist air, 2015-10-22 (1).jpg|16 நாள் காற்றில் உள்ள அமோனியம் இரும்பு(III) சல்பேட்டு படிகங்கள்


## மேற்கோள்கள்

பகுப்பு:அமோனியம் சேர்மங்கள்
பகுப்பு:இரும்பு(III) சேர்மங்கள்
பகுப்பு:சல்பேட்டுகள்
பகுப்பு:இரட்டை உப்புகள்
டி. வி. ரவிச்சந்திரன்

**டி. வி. இரவிச்சந்திரன்** (*T V Ravichandran*) (பிறப்பு: 3 ஆகஸ்டு 1964) இந்தியாவின் தேசியப் பாதுகாப்பு ஆலோசனை மன்றத்தின் நடப்பு துணைத் தலைவர் ஆவார். முன்னர் இவர் இந்திய உளவுத்துறையின் சிறப்பு இயக்குநராகவும்,தமிழ்நாடு காவல் துறை தலைமை இயக்குநராகவும் பணியாற்றியவர். 
## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்தியாவின் பாதுகாப்பு ஆலோசகர்கள்
பகுப்பு:இந்திய அரசு அதிகாரிகள்
பகுப்பு:இந்தியப் பிரதமர் அலுவலகம்
அசும்பு கேடயவால் பாம்பு

**அசும்பு கேடய வால் பாம்பு** என்றும் குந்தர் சிறு பாம்பு என்றும் அழைக்கப்படும் *யூரோபெல்டிசு லையூரா* (*Uropeltis liura*) *யூரோபெல்டிடே* குடும்பத்தைச் சேர்ந்த ஒரு பாம்பு சிற்றினமாகும். இந்த சிற்றினம் இந்தியாவில் மட்டும் காணப்படும் அகணிய உயிரி.

## புவியியல் வரம்பு
*யூ. லையூரா* தென்னிந்தியாவில், மதுரை மற்றும் திருநெல்வேலி மலைகளில், 3,000-5,000 அடி மீட்டர் உயரத்தில் காணப்படுகிறது.

## வாழ்விடம்
*யூ. லையூரா* பாம்பின் இயற்கையான வாழிடம் காடுகளாகும். ஆனால் இது ஏலக்காய் மற்றும் தேயிலைத் தோட்டங்களிலும் காணப்படுகிறது.

## விளக்கம்
*யூ. லையூரா* முதுகுப்பகுதி ஊதா கலந்த பழுப்பு நிறத்தில் அடர் நிற செதில்களுடன் காணப்படும். மேலும் சிறிய மஞ்சள் கருப்பு வயிறு மற்றும் பக்கங்களில் பெரிய மாறி மாறி அமைக்கப்பட்ட கருப்பு மற்றும் மஞ்சள் புள்ளிகள் அல்லது குறுக்குப்பட்டைகள் காணப்படும். முதிர்ச்சியடைந்த பாம்பின் மொத்த நீளம் 32 செ.மீ. வரை இருக்கும். முதுகுப் பகுதிச் செதில்கள் தலைக்குப் பின்னால் 19 வரிசைகளிலும், நடுப்பகுதியில் 17 வரிசைகளிலும் உள்ளன. வயிற்றுப் பகுதியில் 174-188 எண்ணிக்கையிலும் வாலடிச் செதில்கள் 8 முதல் 12 வரை காணப்படும்.

மூக்கு முனை ஓரமாகக் குறுகிக் காணப்படும். நாசி செதில் தலையோட்டிலிருந்து சுமார் 1⁄3 நீளமும், மேலே இருந்து தெரியும் வகையிலும் இருக்கும்.

## நடத்தை
*யூ. லையூரா* 30 செமீ (12 அங்குலம்) ஆழம் வரை புதைந்து காணப்படும்.

## இனப்பெருக்கம்
*யூ. லையூரா* என்பது உள்பொரி முட்டையிடும் பாம்பு ஆகும். இளம் குட்டிகள் மே அல்லது சூன் மாதங்களில் பிறக்கின்றன. ஒரு முறை நான்கு முட்டைகள் இடுகின்றன.

## மேற்கோள்கள்

## மேலும் வாசிக்க

*Richard Henry Beddome. (1886). "An Account of the Earth-Snakes of the Peninsula of India and Ceylon". *Annals and Magazine of Natural History, Fifth Series* **17**: 3-33.
*George Albert Boulenger. (1890). *The Fauna of British India, Including Ceylon and Burma. Reptilia and Batrachia.* London: Secretary of State for India in Council. (Taylor and Francis, printers). xviii + 541 pp. (*Silybura liura*, p.&nbsp;262).
*Albert Günther. (1875). "Second Report on Collections of Indian Reptiles obtained by the British Museum". *Proceedings of the Zoological Society of London* **1875**: 224-234 + Plates XXX–XXXIV. (*Silybura liura*, new species, p.&nbsp;228 + Plate XXXI, figure B).
*Malcolm Arthur Smith. (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes.* London: Secretary of State for India. (Taylor and Francis, printers). xii + 583 pp. (*Uropeltis liura*, new combination, pp.&nbsp;84–85).

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
பகுப்பு:சிறுபாம்புகள்
சம்பா சட்டமன்றத் தொகுதி (சம்மு)

**சம்பா சட்டமன்றத் தொகுதி** (*Samba Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். சம்பா சம்மு மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2024

### 2014

## மேலும் காண்க

* சம்பா

## மேற்கோள்கள்

 

பகுப்பு:சம்பா மாவட்டம், ஜம்முவும் காஷ்மீரும்
பகுப்பு:சம்மு காசுமீர் சட்டப் பேரவை தொகுதிகள்
சுர்ஜீத் சிங் சிலாதியா

**சுர்ஜீத் சிங் சிலாதியா** (*Surjeet Singh Slathia*) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 ஆண்டு நடைபெற்ற சம்மு காசுமீர் சட்டப் பேரவைத் தேர்தலில் போட்டியிட்டுச் சம்மு காசுமீர் சட்டமன்ற உறுப்பினராக உள்ளார். பாரதிய ஜனதா கட்சியினைச் சார்ந்த சிலாதியா சம்பா சட்டமன்றத் தொகுதியின் உறுப்பினராக உள்ளார்.

## மேலும் காண்க

* 2024 ஜம்மு-காஷ்மீர் சட்டப்பேரவைத் தேர்தல்
* ஜம்மு காஷ்மீர் சட்டப்பேரவை

## மேற்கோள்கள்

பகுப்பு:சம்மு காசுமீர் சட்டமன்ற உறுப்பினர்கள் 2024-2029
பகுப்பு:வாழும் மக்கள்
பகுப்பு:இந்திய அரசியல்வாதிகள்
பயாரே லால் சர்மா

**பயாரே லால் சர்மா** (*Payare Lal Sharma*) என்பவர் சம்மு காசுமீரைச் சேர்ந்த இந்திய அரசியல்வாதியும் சம்மு காசுமீர் சட்ட மன்ற உறுப்பினரும் ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். சர்மா இந்தர்வால் சட்டமன்றத் தொகுதியில் சுயேச்சை வேட்பாளராகப் போட்டியிட்டு வெற்றி பெற்றார்.

## அரசியல்
2024 சம்மு காசுமீர் சட்டப்பேரவைத் தேர்தலுக்கான அனுமதி மறுக்கப்பட்டதைத் தொடர்ந்து ஜம்மு காஷ்மீர் தேசிய மாநாட்டுக் கட்சி விட்டு விலகினார். பின்னர் இந்தர்வால் தொகுதியில் சுயேட்சை வேட்பாளராகப் போட்டியிட்டு 643 வாக்குகள் வித்தியாசத்தில் வெற்றி பெற்றார். இரண்டு முறை வெற்றி பெற்ற குலாம் முகமது சரூரி 14,192 வாக்குகளையும், சரூரி 13,552 வாக்குகளையும் பெற்றார்.

சுயேச்சை வேட்பாளராகத் தேர்தலில் வெற்றி பெற்ற பிறகு, சர்மா, மற்ற நான்கு சுயேச்சைக் கட்சியினருடன் ஜம்மு காஷ்மீர் தேசிய மாநாட்டுக் கட்சி அரசுக்கு ஆதரவளித்தார்.

## மேலும் காண்க

* 2024 சம்மு காசுமீர் சட்டப் பேரவைத் தேர்தல்
* சம்மு காசுமீர் சட்டப் பேரவை

## மேற்கோள்கள்

பகுப்பு:ஜம்மு காஷ்மீர் அரசியல்வாதிகள்
பகுப்பு:சம்மு காசுமீர் சட்டமன்ற உறுப்பினர்கள் 2024-2029
பகுப்பு:வாழும் மக்கள்